מקומי בראשל״צ: מפגע תברואתי ממפעל מחזור והשפד"ן - עניין מרכזי
בית בריאות מקומי בראשל״צ: מפגע תברואתי ממפעל מחזור והשפד"ן
ד.בריאות
עולה - יורד
מקומי בראשל״צ: מפגע תברואתי ממפעל מחזור והשפד"ן
מאת זהבה הבר -
תושבי שכונת נווה חוף בראשון לציון, סובלים כבר שנים מריחות לא נעימים, אך בחצי השנה האחרונה הצחנה קשה והולכת ומתגברת.
נציגי השכונה התחילו לחקור ולאתר את מקור הריחות, ובבדיקה שערכו, גילו שלמפעל מיחזור הפסולת שנמצא בקו אווירי כמה מאות מטרים מהשכונה (בגב של ביה"ס לכבאות), מגיעות בזמן האחרון משאיות אשפה גם מערים נוספות בסביבה.
לפני שבועות אחדים ערכו התושבים הפגנה, ודרשו פתרון לבעיות הקשות איתן הם מתמודדים שנים.
אחד מתושבי השכונה: "מסתבר שזה מספר שנים פועל מפעל מחזור לזבל ביתי ללא מפריע הנפתח בשעה 05:30 בבוקר עד 20:00 בערב וקולט 1000 טון של אשפה ביתית ביום.
בנוסף, גם מצינורות השפד"ן יוצאים ריחות חריפים לא פחות, עד שלא ניתן לעמוד בקרבת הצינורות. שני מוקדים אלו ביחד יוצרים קוקטייל של ריחות שאנחנו מריחים ויש סבירות רבה שמרבית התלונות הבריאותיות כמו כאבי ראש, סחרחורות וכיוצ"ב, נגרמים בעקבות המפגעים הנ"ל.
שכונת נוה חוף מופלת לרעה ומוזנחת. אנו חיים באיכות חיים ירודה ונאלצים לחיות בתנאים של בית שימוש בתנאים מחפירים".
לטענת התושבים, פניות למשרד איכות הסביבה והעירייה במהלך השנים, לא נשאו פרי, והם דורשים טיפול במפגעי הריח.
ממשרד להגנת הסביבה מסרו: "בשבועות האחרונים כוננים של המשרד יצאו מספר פעמים בזמן אמת כדי לבדוק את תלונות התושבים, על-מנת לזהות את מקור הריח ולשייך אותו.
ממצאי בדיקות המשרד מראים, כי אכן יש פוטנציאל מטרדי ריח ממרכז מיחזור הפסולת באזור. המשרד להגנת הסביבה אף פנה לעירייה על-מנת לתכנן ולבחון את הפעולות למניעת המטרדים, ופועל מול איגודן בנושא זה.
המשרד להגנת הסביבה מקווה, כי הפעולות מול הגופים יצמצמו באופן מהותי את הפוטנציאל למטרדים לתושבי השכונה".
מהעירייה מסרו:
השפד"ן מטפל בנושא ואנו מפקחים שזה מבוצע".
ובתוך כך, אתמול נפגשו נציגי התושבים עם ראש העירייה ומנהלי תברואה ואיכות הסביבה. לדבריהם, העירייה טוענת כי מקור הצחנה הוא השפד"ן, בעוד שהתושבים מתעקשים שהריח נובע ממרכז המיחזור הקרוב מאוד לשכונה.
במפגש הוצעו פתרונות שונים, הוחלט שתהיה הקפדה על הנהלים ויוגבר הפיקוח.
התושבים מאוד מקווים שמשהו ישתנה, כי המצב הנוכחי לא יכול להימשך כך וחיים בזבל הם חיים בסבל.
מאמר קודםיוסי קדמי תמיד מחדש בתחום ה- NLP.
המאמר הבאבלעדי: נתניהו מוכן לרוטציה שבה יוחלף עם פתיחת משפטו
זהבה הבר